text: Rottelort fundet i slik og chokolade
  11 december 2014 kl. 09.16
  Fødevarestyrelsen fandt mandag frem til et uregistreret sliklager i Tranbjerg ved Aarhus. Lageret har samme ejer som slikkæden Slikkepinden, der har en butik i Vejle. Det skriver tv2.dk.
  På sliklageret blev der fundet 25 tons uregistreret slik, chokolade og bolsjer.
  -Vi kunne konstatere, at lageret var fyldt med slik og massive forekomster af muse- og rotteekskrementer. Det var på kasserne, på selve slikket, på gulvet og i de tilstødende lokaler, siger Søren Jensen, fødevareefterforsker hos Fødevarestyrelsen, til tv2.dk.
  -Det var tydeligt, at der var taget af slikket. Men vi aner ikke, hvad der er gået ud af lageret. Jeg kan derfor ikke udtale mig om, hvorvidt slik fra det lager er nået ud til Slikkepinden-butikker, fortæller han.
  Fødevarestyrelsen opfordrer, virksomheder eller forbrugere der har købt slik fra adressen Sletvej 50, 8310 Tranbjerg, til at levere det tilbage eller destruere det. Der kan være en sundhedsfare forbundet med at spise slikket.
  Læs hele artiklen på tv2.dk her
  